wickkiey/tamil-wikipedia-chunked huggingface dataset:
# 2,4-டைநைட்ரோ அனிலின்

## பயன்கள்

2,4-டைநைட்ரோ அனிலின் பொதுவாக ஒரு வெடிபொருளாகப் பயன்படுத்தப்படுகிறது. அசோ சாயங்கள் மற்றும் தெளிக்கும் சாயங்களை பெருமளவில் தயாரிக்க இச்சேர்மம் பயன்படுத்தப்படுகிறது, அச்சிடும் மை, டோனர் எனப்படும் வண்ணச் சாயம் மற்றும் பாதுகாப்புப் பொருள்களான பதனச் சரக்குகளை தயாரிப்பதற்கும் இதைப் பயன்படுத்தலாம். தெளிப்பு சாயங்கள், நடுநிலை சாயங்கள், கந்தகச் சாயங்கள், கரிம நிறமிகள் போன்றவற்றில் இது ஓர் இடைநிலைப் பொருளாக உள்ளது.
# 2,4-டைநைட்ரோ அனிலின்

## பாதுகாப்பு

2,4-டைநைட்ரோ அனிலின் மிதமான நச்சுத்தன்மையுடைய ஒரு சேர்மமாகும். இதன் உயிர் கொல்லும் அளவு 285 மி.கி / கிலோ ஆகும். இருப்பினும் இச்சேர்மத்தின் முக்கிய ஆபத்து என்னவென்றால் இது வெடிக்கும் மற்றும் உராய்வு அல்லது வெப்பம் காரணமாக இது தீப்பிடித்து எரியும்.
# சுனேத்ரா ரணசிங்க

**சுனேத்ரா ரணசிங்க** (Sunethra Ranasinghe) என்பவர் இலங்கையைச் சேர்ந்த அரசியல்வாதி மற்றும் இலங்கை முன்னாள் நாடாளுமன்ற உறுப்பினர் ஆவார். 1977 ஆம் ஆண்டு இடைத்தேர்தலில் இவரது தந்தை எஸ். டி சில்வா ஜெயசிங்க பதவியில் இறந்ததை அடுத்து தெகிவளை-கல்கிசை தொகுதிக்கு தேர்ந்தெடுக்கப்பட்டார். சுனேத்ரா ரணசிங்க ஐக்கிய தேசிய கட்சியின் உறுப்பினர் ஆவார். இவர் சுகாதார அமைச்சராக பணியாற்றினார்.
# மகாநதி சங்கர்

**மகாநதி சங்கர்** என்பவர் ஒரு இந்திய நாடக மற்றும் திரைப்பட நடிகர் ஆவார். இவர் தமிழ் மொழி திரைப்பபடங்களில் துணை நடிகராகவும் எதிர்மறை வேடங்களிலும் தோன்றியுள்ளார். *மகாநதி* (1994), *பாட்ஷா* (1995), *ரட்சகன்* (1997), *அமர்க்களம்* (1999) மற்றும் *தீனா* (2001) உள்ளிட்ட படங்களில் இவருடைய நடிப்பு கவனிக்கப்பட்டது. மகாநதி படத்தில் அறிமுகமானதால் படத்தின் பெயரை ஒரு முன்னொட்டாகப் பயன்படுத்தினார்.
# மகாநதி சங்கர்

## தொழில்

சங்கர் *மகாநதியில்* (1994) நடிகராக அறிமுகமானார். பிறகு, சங்கர் 1990, 2000 மற்றும் 2010 களில் பல தமிழ் படங்களில் துணை நடிகராக பணியாற்றியுள்ளார்., பெரும்பாலும் ஒரு வில்லனாக அல்லது நகைச்சுவை வில்லனாக நடித்துள்ளார்.  
தீனா திரைப்படத்தில் நடிகர் அஜித்குமாரை தல என இவர் அழைக்கும் வசனம், பிற்காலத்தில் அஜித்தின் ரசிகர்கள், திரைதுறையினர் என அனைவரும் அழைக்கும் அளவிற்கு புகழ்பெற்றது.
# மகாநதி சங்கர்

## திரைப்பட வரலாறு

- *அம்மா வந்தாச்சு* (1992)
- *மகாநதி* (1994)
- *நம்ம அண்ணாச்சி* (1994)
- *வனஜா கிரிஜா* (1994)
- *ஆசை (1995 திரைப்படம்)* (1995)
- *பாட்ஷா* (1995)
- *என் பொண்டாட்டி நல்லவ* (1995)
- *ரகசிய போலீஸ் (1995 திரைப்படம்)* (1995)
- *இந்தியன்* (1996)
- *பாஞ்சாலங்குறிச்சி* (1996)
- *சேனாதிபதி (திரைப்படம்)* (1996)
- *வாழ்க ஜனநாயகம்* (1996)
- *விஸ்வநாத்* (1996)
- *அபிமன்யு* (1997)
- *பகைவன்* (1997)
- *பாசமுள்ள பாண்டியரே* (1997)
- *ரட்சகன்* (1997)
- *தடயம்* (1997)
- *கோல்மால்* (1998)
- *புதுமைப்பித்தன்* (1998)
- *வீரம் விளைஞ்ச மண்ணு* (1998)
- *அமர்க்களம் (திரைப்படம்)* (1999)
- *அடுத்தக் கட்டம்* (1999)
- *மலபார் போலீஸ்* (1999)
- *உன்னை தேடி* (1999)
- *கண் திறந்து பாரம்மா* (2000)
- *மனுநீதி* (2000)
- *தீனா (திரைப்படம்)* (2001)
- *தோஸ்த்* (2001)
- *அள்ளித்தந்த வானம்* (2001)
- *அல்லி அர்ஜுனா (2002 திரைப்படம்)* (2002)
- *ரெட்* (2002)
- *அம்மையப்பன்* (2002)
- *சார்லி சாப்ளின்* (2002)
- *இவன்* (2002)
- *ஸ்ரீ* (2002)
- *அற்புதம்* (2002)
- *கேம்* (2002)
- *ராமச்சந்திரா* (2003)
- *கலாட்டா கணபதி* (2003)
- *ஆஞ்சநேயா* (2003)
- *ஒற்றன்* (2003)
- *கஜேந்திரா* (2004)
- *அரசாட்சி (திரைப்படம்)* (2004)
- *கிரி* (2004)
- *ஜெய்சூர்யா* (2004)
- *ஜனனம்* (2004)
- *ஐயர் ஐபிஎஸ்* (2005)
- *சுக்ரன்* (2005)
- *சாணக்கியா* (2005)
- *மழை* (2005)
- *குஸ்தி* (2006)
- *வஞ்சகன்* (2006)
- *பேரரசு* (2006)
- *வாத்தியார்* (2006)
- *தொட்டால் பூ மலரும்* (2007)
- *திரு ரங்கா* (2007)
- *மருதமலை (திரைப்படம்)* (2007)
- *வசூல்* (2008)
- *சிவா மனசுல சக்தி* (2009)
- *மூணார்* (2009)
- *சிரித்தால் ரசிப்பேன்* (2009)
- *எங்கள் ஆசான்* (2009)
- *சிந்தனை செய்* (2009)
- *வேடப்பன்* (2009)
- *சுறா* (2010)
- *தமிழ் படம்* (2010)
- *ஒரு கல் ஒரு கண்ணாடி* (2012)
- *ஏதோ செய்தாய் என்னை* (2012)
- *ஆச்சரியங்கள்* (2012)
- *அமரா* (2014)
- *வெள்ளக்கார துரை* (2014)
- *யாமிருக்க பயமே* (2014)
- *எலி* (2015)
- *வாலிப ராஜா* (2016)
- *வீர சிவாஜி* (2016)
- *ஜாக்சன் துரை* (2016)
- *மொட்ட சிவா கெட்ட சிவா* (2017)
- *ஜூலியும் 4 பேரும்* (2017)
- *செஞ்சிட்டாலே என் காதல* (2017)
- *சரவணன் இருக்க பயமேன்* (2017)
- *படைவீரன்* (2018)
- *இரும்புத் திரை* (2018)
- *100* (2019)
- *ஜாக்பாட்* (2019)
- *பெட்ரமாக்ஸ்* (2019)
- *கைதி* (2019)
- "சொல்லுங்கண்ணே சொல்லுங்க" (2020)
- "சித்திரமே சொல்லடி" (2020)
- "மாஸ்டர்" (2021)
- "பாரிஸ் ஜெயராஜ்" (2021)
- "ஐ. பி. சி. 376" (2021)
- "குலு குலு" (2022)
# மகாநதி சங்கர்

## தொலைக்காட்சி

| 2010-2015 | *நாதஸ்வரம்* | நெல்லையாண்டவர் | தமிழ் | சன் டிவி |  |  |
| --- | --- | --- | --- | --- | --- | --- |
| 2018 | *மாயா* | பசுபதி (சலப்பா) | தமிழ் | சன் டிவி |  |  |
| 2018 | *நந்தினி* | சத்யநாராயணன் | தமிழ் | சன் டிவி | சண்முகராஜனின் மாற்றீடு | } |
# மைவே ஸ்டோக்ஸ்

மைவே சிடோக்கசு *Maive S. H. Stokes* (பிறப்பு:20, நவம்பர் 1866) இந்திய எழுத்தாளர் ஆவார்.மேற்குவங்க மாநிலம் சிம்லாவில் பிறந்த இவர் *இந்திய விசித்திரக் கதைகள்* (*Indian Fairy Tales*) என்ற பிரபலாமான புத்தகத்தை எழுதியுள்ளார். 30 கதைகளைக் கொண்ட இப்புத்தகமானது 1879 இல் கொல்கத்தாவில் வெளியிடப்பட்டது.
# மைவே ஸ்டோக்ஸ்

## குடும்பம்

இவரது குடும்பம் அயர்லாந்து நாட்டை பூர்வீகமாகக் கொண்டது.
இவரது தந்தை வைட்லி ஸ்டோக்ஸ் தாத்தா வில்லியம் ஸ்டோக்ஸ் ஆவர். மைவே ஸ்டோக்ஸ் 1961 திசம்பர் 3ஆம் தேதி ஐக்கிய இராச்சியத்தின் இலண்டன் மாநகரில் இறந்தார்.
# அனுரூபா தேவி

**அனுரூபா தேவி** (*Anurupa Debi*) (9 செப்டம்பர் 1882 - 19 ஏப்ரல் 1958) ( **அனுரூபா தேபி** என்றும் அழைக்கப்படுகிறார்) பிரித்தானியர் குடியேற்றக் காலத்தில் பெங்காலி இலக்கியத்தில் மிகவும் புகழ்பெற்ற பெண் புதின ஆசிரியர்களில் ஒருவராகத் திகழ்ந்தார். இவர் ஒரு சிறந்த சிறுகதை எழுத்தாளரும், கவிஞரும், சமூக சேவையாளரும் ஆவார். இவர், பெங்காலி இலக்கியத்தில் கணிசமான முக்கியத்துவம் மற்றும் புகழ் பெற்ற முதல் பெண் எழுத்தாளர்களில் ஒருவராவார்.
# அனுரூபா தேவி

## சொந்த வாழ்க்கை

அனுரூபா தேவி 9 செப்டம்பர் 1882 அன்று அப்போதைய துணை நீதிபதியும் எழுத்தாளருமான முகுந்த முகோபாத்யாய் மற்றும் தோரசுந்தரி தேபி ஆகியோருக்கு கொல்கத்தா சியாம்பசாரில் உள்ள தனது தாய் மாமா வீட்டில் பிறந்தார். சமூக சீர்திருத்தவாதியான பூதேவ் முகோபாத்யாய் இவரது தந்தைவழி தாத்தா ஆவார். இவரது தாய்வழி தாத்தா, நாகேந்திரநாத் பந்தோபாத்யாய் புகழ்பெற்ற பாங்கியா நாட்டியசாலையின் நிறுவனர்-உறுப்பினர்களில் ஒருவர். இவருடைய அக்கா சொரூபா தேவியும் (1879-1922) 'இந்திரா தேவி' என்ற புனைப்பெயரில் எழுதிக் கொண்டிருந்த இவரது காலத்தின் புகழ்பெற்ற புதின ஆசிரியர் ஆவார்.  
பத்து வயதில், இவர் கூக்லியின் சூச்சுராவில் சிகர்நாத் பந்தோபாத்யா என்பவரை மணந்தார். பீகாரின் முசாபர்பூரில் இவர்கள் தங்கள் வாழ்க்கையின் எஞ்சிய காலத்தைக் கழித்தனர்.
# அனுரூபா தேவி

## கல்வி

குழந்தைப் பருவத்தில் கடுமையான உடல்நலக் குறைவால், அனுரூபா தேபி சிறிது தாமதமாக கற்றுக்கொள்ளத் தொடங்கினார். இவர் படுக்கையில் இருந்தபோது, இவருடைய அக்கா சொரூபா தேவி ஓய்வு நேரத்தை கடக்க காசிதாசி மகாபாரதத்தையும் கிருத்திவாசி ராமாயணத்தையும் ஓதிக் கொண்டிருந்தார். மேலும், அக்கால வழக்கப்படி, தாத்தாவின் ஓய்வு நேரத்தில், இவர்கள் அவருக்கு அருகில் அமர்ந்து ஒவ்வொரு நாளும் மகாபாரதம் மற்றும் இராமாயணத்தின் ஒரு அத்தியாயத்தைக் கேட்பார்கள். இதன் விளைவாக, அனுரூபா தேவி தனது மனதில் அந்த விஷயத்தை எளிதில் உள்வாங்கிக் கொண்டார். இந்த சூழலில், இவர் சொன்னார், "அந்த சமயத்தில் நான் படிப்பறிவில்லாதவலாக இருந்தாலும், நான் இராமாயணம்-மகாபாரதத்தின் பெரும்பாலான கதைகளை மனப்பாடம் செய்ததால், நான் படிக்காதவன் என்று சொல்ல முடியாது. அந்த நேரத்தில் எனக்கு வயது 7. "  
இவருடைய அக்காமார்கள் தங்கள் தாத்தாவிடமிருந்து சமசுகிருத கவிதைகளைப் படித்து கவிதை எழுதுவதை வழக்கமாகக் கொண்டிருந்தனர். எனவே, இவரும் தனது தாத்தா, பூதேவ் முகோபாத்யாயா மற்றும் தந்தை முகுந்த முகோபாத்யாயா ஆகியோரின் ஆதரவில் தனது குழந்தை பருவத்தில் கல்வி கற்றார். குழந்தை பருவத்திலிருந்தே கல்வி மற்றும் கற்றல் மீது ஒரு தனி பிரியம் கொண்டிருந்தார். வங்காளம் தவிர, இவர் சமசுகிருதம் மற்றும் இந்தியில் கணிசமான தேர்ச்சி பெற்றார். இவர் பல்வேறு மேற்கத்திய அறிஞர்களின் நிறைய புத்தகங்களைப் படித்தார். எனவே மேற்கத்திய அறிவியல் மற்றும் தத்துவத்துடனும் தொடர்பு ஏற்பட்டது. இவரது முதல் படைப்பு *குந்தலின் புரஷ்கர் கிரந்தமாலாவில்* *ராணி தேவி* என்ற புனைப்பெயரில் வெளியிடப்பட்டது.
# மாதுரி இரத்திலால் ஷா

**மாதுரி ரத்திலால் ஷா** (*Madhuri Ratilal Shah*, 13 திசம்பர் 1919 - 29 சூன் 1989) ஒரு இந்திய கல்வியாளரும், எழுத்தாளரும் ஆவார். இவர் பல்கலைக்கழக மானிய ஆணையத்தின் தலைவராகப் பணியாற்றினார். 1985 இல் அமைக்கப்பட்ட *பல்கலைக்கழக அமைப்பு தொடர்பான மறுஆய்வுக் குழுவின்* தலைவராக இருந்தார். மும்பை மாநகராட்சியின் கல்வி அதிகாரியாகவும் பணியாற்றினார்.
# மாதுரி இரத்திலால் ஷா

## வெளியீடுகள் மற்றும் விருதுகள்

மாதுரி ஷா கல்வி மற்றும் கவிதை பற்றிய பல புத்தகங்களை எழுதியுள்ளார், *பெண்கள் இல்லாமல், வளர்ச்சி இல்லை: பெண்களுக்கான முறைசாரா கல்வியின் ஆசியாவிலிருந்து தேர்ந்தெடுக்கப்பட்ட வழக்கு ஆய்வுகள்*, *கல்வி மற்றும் வேலை வாய்ப்புகளை உருவாக்குவது ஆகியவற்றுக்கு இடையிலான உறவின் சில அம்சங்களை ஆராய்வதை நோக்கி*, *சிம்பொனி: ஒரு கவிதை புத்தகம்* *மாறிவரும் இந்தியாவில் உயர் கல்விக்கான சவால்கள்*, *கல்வியில் அறிவுறுத்தல்: கற்பித்தல் தொழில்நுட்பம்* மற்றும் பெயரால் ஒரு தொடர், *கதிரியக்க ஆங்கில பணிப்புத்தகம்* போன்றவை இவரது குறிப்பிடத்தக்க படைப்புகள் ஆகும்.  
1977 ஆம் ஆண்டில் இந்திய அரசால் பத்மஸ்ரீ எனப்படும், நான்காவது மிக உயர்ந்த இந்திய குடிமை விருது இவருக்கு வழங்கப்பட்டது. இவரது வாழ்க்கை 1985 ஆம் ஆண்டில் வெளியிடப்பட்ட *மாதுரி ஆர். ஷாவின் வாழ்க்கையில் ஹார்மனி: கிளிம்ப்ஸ்* என்ற புத்தகத்தில் ஆவணப்படுத்தப்பட்டுள்ளது. இவரின் பல நேர்காணல்கள் உள்ளன.
# ரஞ்சனா தேசாய்

**நீதிபதி ரஞ்சனா பிரகாஷ் தேசாய்** முன்னாள் உச்ச நீதிமன்ற நீதிபதி ஆவார். 2011 செப்டம்பர் 13 முதல் 2014 அக்டோபர் 29ஆம் தேதி வரை இவர் இந்திய உச்ச நீதிமன்ற நீதிபதியாக பணியாற்றி உள்ளார். தற்போது மின்சார ஒழுங்குமுறை மற்றும் மேல்முறையீட்டுத் தீர்ப்பாயத்தின் தலைவராக உள்ளார். 2014 டிசம்பர் ஒன்றாம் தேதி முதல் இவருடைய பரிந்துரைக் கட்டண விகிதங்கள் அமலுக்கு வந்தன.
# ரஞ்சனா தேசாய்

## ஆரம்ப வாழ்க்கை

30 அக்டோபர் 1949 ஆம் ஆண்டு பிறந்த ரஞ்சனா தேசாயின் தந்தை *சம்ரோ சாமந்த்* புகழ்பெற்ற குற்றவியல் வழக்கறிஞராவார். தாயார் *சராயு* மேற்கத்திய தத்துவவியலில் பட்டப்படிப்பை மும்பையின் வில்சன் கல்லூரியில் பயின்றவா். இவருக்கு மூன்று சகோதரிகள் உள்ளனர். ரஞ்சனா தேசாய் சுதந்திரமான சூழலில் வளர்க்கப்பட்டார். இவருக்கு *மைக் பட்டாச்சார்யா* எள்ற மகன் உள்ளார். பாலமோகன் வித்யாமந்திர் இருபாலர் பள்ளியில் பள்ளிப்படிப்பை முடித்த ரஞ்சனா தேசாய் 1970 இல் எல்பின்ஸ்டன் கல்லூரியில் இளங்கலைப் பட்டத்தை முடித்தார். பின்னர் 1973 மும்பை அரசு சட்ட கல்லூரியில் இளங்கலை சட்டக் கல்வியை முடித்தார்
# ரஞ்சனா தேசாய்

## நீதித்துறை வாழ்க்கை

ரஞ்சனா தேசாயின் தந்தை எஸ். சி. சாமந்த் பிரபலமான குற்றவியல் வழக்கறிஞர் ஆவார். 1973 ஜூலை 30 ஆம் தேதி நீதிபதி பிரதாப் அவர்களிடம் இளநிலை வழக்குரைஞராக தனது சட்டப் பணியை தொடங்கினார்.
1979ஆம் ஆண்டு அரசு வழக்கறிஞராக நியமிக்கப்பட்ட தேசாய் 1986 தடுப்புக்காவல் விவகாரங்களுக்கான அரசின் சிறப்பு பொது வழக்கறிஞராக நியமிக்கப்பட்டார். பின்னர் 1996 ஏப்ரல் 15 ஆம் நாள் மும்பை உயர் நீதிமன்றத்தில் நீதிபதியாக பதவி உயர்வு பெற்றார். மின்சார ஒழுங்குமுறை மற்றும் மேல்முறையீட்டு தீர்ப்பாயத்தின் தலைவராக புது தில்லியில் பணியேற்ற இவருடைய பரிந்துரைகள் 2014 டிசம்பர் ஒன்றாம் தேதி முதல் அமலுக்ககு வந்தது.
இதற்கு முன் மும்பை உயர்நீதிமன்ற நீதிபதியாக 1996 முதல் 2013 11 வரை பதவி வகித்தார் பின்னர் உச்ச நீதிமன்ற நீதிபதியாக பதவி உயர்வு பெற்றார். 2018 செப்டம்பர் 27 ஆம் தேதி எட்டு பேர் கொண்ட லோக்பால் அமைப்புக்கான தேடுதல் கமிட்டியின் தலைவராக ரஞ்சனா தேசாய் மத்திய அரசால் நியமிக்கப்பட்டார்.
# ரஞ்சனா தேசாய்

## குறிப்பிடத்தக்க தீர்ப்புகள்

2012 மே 8 ஆம் தேதி ரஞ்சனா தேசாய் மற்றும் நீதிபதி அல்தமஸ் கபீர் ஆகியோர் அடங்கிய நீதிமன்ற அமர்வு ஹஜ் பயனம் மேற்கொள்ள அரசு வழங்கும் மானியத்தை 2022 ஆம் ஆண்டுக்குள் நிறுத்த வேண்டும் என்ற முக்கியத்துவம் வாய்ந்த தீர்ப்பை வழங்கினர் . 2013 செப்டம்பர் 27ஆம் தேதி நீதிபதிகள் ப. சதாசிவம் நீதிபதி ரஞ்சனா பிரகாஷ் தேசாய் மற்றும் ரஞ்சன் கோகோய் ஆகிய மூன்று பேர் அடங்கிய உச்சநீதிமன்ற அமர்வு தேர்தலில் வேட்பாளர்களுக்கு கீழே *இவர்களில் எவருமில்லை* (None of The above)) என்ற தெரிவினை சேர்க்க உத்தரவிட்டனர் .இவர்கள் வழங்கிய தீர்ப்பை உடனடியாக அமல் படுத்துவதாக இந்திய தேர்தல் ஆணையம் அறிவித்தது. மிகுந்த முக்கியத்துவம் வாய்ந்த இந்த தீர்ப்பு குற்றப்பின்னணி இல்லாத தூய்மையான வேட்பாளர்களை தேர்ந்தெடுத்து நிறுத்த அரசியல் கட்சிகளை உந்தி வருகிறது.
# மிருணாளினி சென்

**மிருணாளினி சென்** அல்லது **மிருணாளினி தேவி** (3 ஆகத்து 1879 - 8 மார்ச்சு 1972) ஒரு வங்காள மொழி பெண் கவிஞர், இவர் முதன் முதலில் விமானத்தில் பறந்த முதல் இந்தியப் பெண் ஆவார்.
# மிருணாளினி சென்

## வாழ்க்கை

மிருணாளினி தேவி பீகார் மாநிலத்திலுள்ள பாகல்பூரில் லுத்தி குடும்பத்தில் பிறந்தார். தனது 12 வது வயதில் வங்காளத்தின் மிகப்பழமையான மாகாணமான பைக்பாராவின் மன்னரைத் திருமணம் செய்துகொண்டார். பைக்பாராவின் மன்னர் தனது 27 வது வயதில் இறந்த பின்பு மிருணாளினி தேவி, *நிர்மல் சந்திர சென்* என்பவரை இரண்டாவதாக திருமணம் செய்து கொண்டார். தம்பதிகள் இருவரும் 1910 ஆம் ஆண்டு டிசம்பர் 19ஆம் தேதி முதன் முறையாக விமானத்தில் பறந்தனர். இந்த நிகழ்வை அப்போதைய பிரஞ்சு, ஆங்கிலப் பத்திரிக்கைகளும் நாளிதழ்களும் குறிப்பிட்டுள்ளன.
# மிருணாளினி சென்

## எழுத்துப்பணி

1954ஆம் ஆண்டு மிருணாளினி தேவி தனது சுயசரிதை நூலை எழுதியுள்ளார் அதில் "தான் எவ்வாறு முதல் விமானத்தில் பறந்த முதல் பெண் ஆனேன்" என்பதை விளக்கியுள்ளார். *'Knocking the Door*" என்ற 708 பக்கங்கள் அடங்கிய புத்தகத்தை 1954-இல் வெளியிட்டார். 8 மார்ச்சு 1972 இல் அவர் இறந்தார்.
# நிரத்மோகினி தேவி

நிரத்மோகினி தேபி (வங்காள மொழி : নীরদমোহিনী দেবী) (பிறப்பு 24 பிப்ரவரி 1864) வங்காள மொழி இலக்கிய எழுத்தாளர் ஆவார்.
# நிரத்மோகினி தேவி

## பிறப்பு மற்றும் குடும்பம்

இந்தியாவின் மேற்கு வங்க மாநிலத்தின் வர்த்தமானில் பிறந்த நிரத்மோகினி தேவியின் கணவரின் பெயர் கிரிஷ் சந்திரபோஸ். தனது 1954 நவம்பர் 2 ஆம் தேதி தனது 90வது அகவையில் காலமானார்.
# சர்ஜனா சர்மா

**சர்ஜனா சர்மா** (Sarjana Sharma), (பிறப்பு: மார்ச் 18, 1959) ஒரு மூத்த இந்திய பத்திரிக்கையாளர் ஆவார். இவர், இந்தி ஊடகங்களில் பணிபுரியும் பெண்கள் மிகக் குறைவாக இருந்த நேரத்தில் தனது வாழ்க்கையைத் தொடங்கினார். மரபுசாரா தொழில்களில் உள்ள பெண்கள் மற்றும் பெண் கைதிகள் போன்ற தலைப்புகள் குறித்த பல ஆவணப்படங்களை இயக்குவதற்கும் தயாரிப்பதற்கும் இவர் உதவியுள்ளார். இந்த ஆவணப்படங்கள் இந்தியா, முன்னாள் சோவியத் ஒன்றியம் மற்றும் அமெரிக்காவில் நடந்த விழாக்களில் காட்டப்பட்டன. ஜீ நியூஸில் துணை நிர்வாக தயாரிப்பாளராக இருந்தார். தற்போது இவர் கபீர் கம்யூனிகேஷன் என்கிற நிறுவனத்தில் படைப்பாக்க தலைமை மேலாளராக பணிபுரிகிறார்.
# சர்ஜனா சர்மா

## சுயசரிதை

சர்ஜனா சர்மா சஹரன்பூரில் மார்ச் 18, 1959 அன்று உத்தரபிரதேசத்தில் கிரிஷன் மற்றும் பிரேம் லதா சர்மாவுக்கு மகளாகப் பிறந்தார். இவர், அரசியல் அறிவியலில்,முதுகலை பட்டம் பெற்றுள்ளார். மேலும், மக்கள் தகவல் தொடர்பியலில் முதுகலை பட்டமும், மொழிபெயர்ப்பு, இந்திய கலை மற்றும் கலாச்சாரம் மற்றும் ஒரு புகைப்படம் போன்றவற்றில் பட்டயப் படிப்பையும் முடித்துள்ளார். சர்ஜனா, பல்வேறு ஊடகத் துறைகளில் பணியாற்றி உள்ளார்.
# சர்ஜனா சர்மா

## தொழில்

தனது 31 ஆண்டுகால பத்திரிகை வாழ்க்கையில், இவர் முக்கிய இந்திய ஊடக நிறுவனங்களுடன் பணிபுரிந்தார். பிபிசி மற்றும் அமெரிக்க தகவல் நிறுவனம் போன்ற புகழ்பெற்ற சர்வதேச அமைப்புகளுடன் பணியாற்றினார். 1995 ஆம் ஆண்டில் இவர் 45 நிமிட தொலைக்காட்சி நிகழ்ச்சிக்காக, பெண்கள் பத்திரிகையான அஸ்மிட்டாவைத் தயாரிப்பதில் முக்கிய நபராக இருந்தார். இந்த மகளிர் பத்திரிகை ஒரு முற்போக்கு அமைப்பாக இருந்தது. இது இந்திய பெண்களை மிகவும் நேர்மறையான பார்வையில் காண்பித்தது.
# சர்ஜனா சர்மா

## ஊடகப் பணிகள்

இவர் 1998 மற்றும் 2013 க்கு இடையில் *ஜீ நியூஸு*டன் நீண்ட காலமாக இருந்தார், இவர் செய்தி மேசையிலிருந்து, துறையில் அறிக்கை செய்தல், செய்தி மற்றும் நடப்பு விவகாரங்கள் குறித்த சிறப்புத் திட்டங்களைத் தயாரிக்கும் போது, வெவ்வேறு திறன்களில் பணியாற்றினார். இவர் தொடர்புடைய சில பிரபலமான நிகழ்ச்சிகளில், *நியூஸ்ஸி கவுண்டவுன்,* *மிஸ்டரி அன்ஃபோல்ட்ஸ், ஏக் அவுர் நசரியா, விவவ் மந்தன்*போன்றவை குறிப்பிடத்தக்கவையாக உள்ளது. இது தவிர, சர்ஜனா பல பொதுத் தேர்தல்களையும், மாநில சட்டசபை தேர்தல்களையும் தொகுத்து வழங்குவதற்கான முக்கிய பணிகளில் தீவிரமாக ஈடுபட்டார். *ஜீ நியூஸின்* கடைசி கட்டத்தில், இந்தியாவின் புகழ்பெற்ற இந்திய பாரம்பரியம், கலாச்சாரம், மத கண்காட்சி திருவிழாக்கள் குறித்து சர்வதேச அளவில் புகழ்பெற்ற ஒரு திட்டமான "மந்தன்" நிகழ்ச்சியை இயக்கியுள்ளார். மேலும், இந்நிகழ்ச்சிக்கு தேவையான உரையை எழுதியுள்ளார். *கிசான் சேனல்* உள்ளடக்க தேர்வுக் குழுவுக்கு (ஏப்ரல்-மே 2015) *பிரசார் பாரதி ஜூரி* உறுப்பினர்களில் ஒருவராகத் தேர்ந்தெடுக்கப்பட்டார்.
# சர்ஜனா சர்மா

## பிற பணிகள்

இவர், இந்திய கலாச்சார உறவுகளுக்கான கவுன்சில் நடத்திய 27 நாள் சர்வதேச நடன விழாவின் ஊடக ஒருங்கிணைப்பாளராக ஈடுபட்டார். சர்வதேச நடனக் குழுக்கள், ஊடகங்கள் மற்றும் தூதரகங்கள் ஆகியவற்றுக்கு இடையேயான முக்கிய இணைப்பாக இவர் இருந்தார். இந்த திருவிழா ஊடகங்களில் பரவலான தகவல்களைப் பெற்றது.
# சர்ஜனா சர்மா

## விருதுகள்

சர்ஜனா சர்மா, ஊடகங்களுக்கான இவரது நீண்ட பங்களிப்பிற்காக, பல விருதுகளை வென்றுள்ளார். இவற்றில் பாரத் நிர்மன் விருது, இந்தி மொழிக்கு சேவை செய்ததற்காக 32 வது பண்டிட் துர்கா பிரசாத் துபே விருது (2011), டாக்டர் சாதனா சர்வதேச அதிகாரமளித்தல் விருது மற்றும் வேத ரத்தன் விருது 2010 ஆகியவை அடங்கும். இவர் தனது செய்திகளை ராஸ்பாடியன் என்கிற வலைப்பதிவில் எழுதுகிறார். இது, பரவலாக வாசிக்கப்பட்ட இந்தி மொழி வலைப்பதிவு ஆகும். சிறந்த வலைப்பதிவிற்காக அவர் இரண்டு சர்வதேச விருதுகளுடன் கௌரவிக்கப்பட்டார். அவை, பரிகல்பனா சார்க் விருது -(2015) மற்றும் வலைப்பதிவு பூஷன் விருது -(2014) போன்றவை ஆகும்.
# கடலூர் துறைமுகம் சந்திப்பு தொடருந்து நிலையம்

**கடலூர் துறைமுகம் சந்திப்பு தொடருந்து நிலையம்** (*Cuddalore Port Junction railway station*, நிலையக் குறியீடு:*CUPJ*) ஆனது இந்தியாவின், தமிழ்நாட்டின், கடலூர் நகரில் அமைந்துள்ள, ஒரு தொடருந்து நிலையமாகும். இது தென்னக இரயில்வேயின், திருச்சிராப்பள்ளி கோட்டத்துக்கு உட்பட்டது. இது சென்னை எழும்பூர் - தஞ்சாவூர் முதன்மை வழித்தடத்தில் அமைந்துள்ளது.
# கடலூர் துறைமுகம் சந்திப்பு தொடருந்து நிலையம்

## அமைவிடம்

இந்த சந்திப்பு சென்னை எழும்பூர் - தஞ்சாவூர் முதன்மை வழித்தடத்தில் உள்ளது. இங்கிருந்து மூன்று தொடருந்து பாதைகள் பிரிகின்றன.  
1. விழுப்புரம் சந்திப்பை நோக்கி செல்லும் பாதை.
1. மயிலாடுதுறை சந்திப்பை நோக்கி செல்லும் பாதை.
1. விருத்தாச்சலம் சந்திப்பை நோக்கி செல்லும் பாதை.
# கடலூர் துறைமுகம் சந்திப்பு தொடருந்து நிலையம்

## சரக்கு போக்குவரத்து

கடலூர் துறைமுகம் சந்திப்பு தொடருந்து நிலையத்தில் இருந்து 1985 ஆம் ஆண்டு வரை சரக்கு போக்குவரத்து நடைபெற்று வந்தது. கடலூர் துறைமுகத்தில் வந்து இறங்கும் உரம், கோதுமை உள்ளிட்ட பொருள்கள் தொடருந்து வேகன்கள் மூலம் தமிழகத்தின் பல்வேறு பகுதிகளுக்கும் கொண்டு செல்லப்பட்டன.  
கடலூர் துறைமுகம் சந்திப்பு தொடருந்து நிலையத்தில் இருந்து சரக்கு போக்குவரத்து நிறுத்தப்பட்டதால், கப்பல்களில் வந்து இறங்கும் பொருள்கள் லாரிகள் மூலம் தமிழகத்தின் பல்வேறு பகுதிகளுக்கும் கொண்டு போகப்பட்டன. இதில் பெருத்த சிரமங்கள் இருந்ததால், கப்பல் போக்குவரத்தும் நின்று போயிற்று. பின்னர் செப்டம்பர் மாதம் 2012 ஆம் ஆண்டு மீண்டும் சரக்கு போக்குவரத்து தொடங்கப்பட்டது.
# கடலூர் துறைமுகம் சந்திப்பு தொடருந்து நிலையம்

## முக்கியத்துவம்

பல்லுயிர் பெருக்கத்திற்கு முக்கியத்துவம் கொடுத்து உருவாக்கப்பட்ட ஆறாம் கட்ட அறிவியல் கண்காட்சி விரைவுவண்டி தெற்கு இரயில்வேயின் கடலூர் துறைமுகம் சந்திப்பு தொடருந்து நிலையத்தில் நின்று செல்ல திட்டமிடப்பட்டுள்ளது என்பது குறிப்பிடத்தக்கதாகும்.
# மாலா சென்

**மாலா சென்** (**Mala Sen),** ( ஜூன் 3, 1947 - மே 21, 2011) ஒரு இந்திய - பிரித்தானிய எழுத்தாளர் மற்றும் மனித உரிமை ஆர்வலர் ஆவார் . இவர், ஒரு ஆர்வலராக, பிரித்தானிய ஆசிய மற்றும் *பிரித்தானிய பிளாக் பாந்தர்ஸ்* இயக்கங்களின் ஒரு பகுதியாக, 1960 கள் மற்றும் 1970 களில் இலண்டனில் தனது குடிசார் மற்றும் அரசியல் உரிமைகள் செயற்பாடு மற்றும் இன உறவுப் பணிகளுக்காக அறியப்பட்டார், பின்னர் இந்தியாவில் இவரது பெண்கள் உரிமை செயற்பாடுகளுக்காக பரவலாக பேசப்பட்டார். ஒரு எழுத்தாளராக, இவர் எழுதிய, *இந்தியாவின் கொள்ளை ராணி: தி ட்ரூ ஸ்டோரி ஆஃப் பூலான் தேவி* எனப்படும் புத்தகத்திற்காக அறியப்பட்டார், இது 1994 ஆம் ஆண்டு பாராட்டப்பட்ட திரைப்படமான *பாண்டிட் குயின்* எடுப்பதற்கு வழிவகுத்தது. கிராமப்புற இந்தியாவில் பெண்கள் மீதான அடக்குமுறையை ஆராய்ந்த பின்னர், இவர் 2001 இல் *டெத் பை ஃபயர்* என்கிற புத்தகத்தை வெளியிட்டார்.
# மாலா சென்

## சுயசரிதை

### ஆரம்ப ஆண்டுகளில்

உத்தரகண்ட் மாநிலத்தின் முசோரியில் 1947 ஜூன் 3 ஆம் தேதி பிறந்த மாலா சென், லெப்டினென்ட் ஜெனரல் லியோனல் புரோதீப் சென் மற்றும் கல்யாணி குப்தா ஆகியோரின் மகள் ஆவார். 1953 இல் இவரது பெற்றோர் விவாகரத்து செய்ததைத் தொடர்ந்து, இவர் தனது தந்தையால் வளர்க்கப்பட்டார். சென் வங்காள பாரம்பரியத்தைச் சேர்ந்தவர். தேராதூனில் உள்ள வெல்ஹாம் பள்ளியில் படித்த பிறகு, மும்பையில் உள்ள நிர்மலா நிகேதன் கல்லூரியில் வீட்டு அறிவியல் பயின்றார். 1965 ஆம் ஆண்டில் கேம்பிரிச்சுப் பல்கலைக்கழகத்தில் உதவித்தொகை பெற்ற ஃபாரூக் தோண்டியுடன் இங்கிலாந்துக்கு சென்றார். இவர்கள் 1968 இல் திருமணம் செய்து கொண்டனர், ஆனால் 1976 இல் விவாகரத்து செய்தனர், இருப்பினும் இவர்கள் தொடர்ந்து நட்பு உறவைப் பேணி வந்தனர்.
# மாலா சென்

## சுயசரிதை

### இலண்டனில் செயல்பாடுகள்

இங்கிலாந்து வந்த பிறகு, சென் தனது சுய தேவைகளுக்காக ஒரு தையற்காரியாக வேலை செய்யத் தொடங்கினார். இன உறவுகளில் அதிக அக்கறை கொண்ட இவர், லெய்செஸ்டரில் உள்ள இந்திய தொழிற்சாலை தொழிலாளர்களின் உரிமைகளுக்காக போராடினார். *ரேஸ் டுடே* இதழில் எழுதுகையில் , இலண்டனின் கிழக்கு முனையில் உள்ள வங்காளதேசத்தை சேர்ந்தவர்கள் தங்குமிடங்களில் வசிக்கும் போது, தொழிற்சாலைகளில் குறைந்த ஊதியம் பெற்றுக்கொண்டு அதிக நேரம் உழைக்கும் பணியாளர்களைப் பற்றி அறிக்கை செய்தார். இந்திய குடும்பங்களிலிருந்து பிரிந்து வாழும் இந்த ஊழியர்கள் சுழற்சி அடிப்படையில் தங்கள் இருப்பிடங்களில் உள்ள படுக்கை வசதியை பகிர்ந்து கொள்வதையும், அவர்கள் வீட்டுவசதிக்கு தகுதி மறுக்கப்பட்டு, அவர்கள் தனிமனிதர்களாக பட்டியலிடப்பட்டுள்ளனர் என்பதையும் மாலா சென் தனது அறிக்கையில் தெரிவித்துள்ளார். பின்னர், தனது கணவர் மற்றும் பிற ஆர்வலர்களுடன் சேர்ந்து, மாலா சென் வங்காள வீட்டுவசதி நடவடிக்கைக் குழுவை நிறுவினார். இது கிழக்கு இலண்டனில் வாழ்கின்ற வங்காளதேச சமூகத்திற்கு பாதுகாப்பான வாழ்க்கை முறையை நிறுவ வழிவகுத்தது.  
தோண்டியுடன் சேர்ந்து, மாலா சென் *பிரித்தானிய பிளாக் பாந்தர்ஸ்* இயக்கத்தின் தீவிர உறுப்பினராகவும் இருந்தார். இவர், பத்திரிகையான *ரேஸ் டுடே* கூட்டுப்பணியின் ஆரம்ப உறுப்பினராக இருந்தார்.
# மாலா சென்

## சுயசரிதை

### இறப்பு

மாலா சென், தனது 63வது வயதில், 2011ம் ஆண்டு, மே 21 அன்று மும்பையில் உள்ள டாடா மெமோரியல் மருத்துவமனையில், ஓசோஃபேஜியல் புற்றுநோய்க்கான அறுவை சிகிச்சைக்கு பின்னர் இறந்தார். அந்த நேரத்தில் இவர் இந்தியாவில் எச்.ஐ.வி நோயாளிகளைப் பற்றிய புதிய புத்தகத்தில் பணிபுரிந்து வந்தார். ஜூலை 2011 இல், இலண்டனில் உள்ள நேரு மையத்தில், இவருக்காக ஒரு நினைவு நிகழ்வு நடைபெற்றது.
# காயத்ரிபாலா பாண்டா

**காயத்ரிபாலா பாண்டா** (பிறப்பு:17 ஏப்ரல் 1977) ஒடியா மொழி பெண் எழுத்தாளர் ஆவார். இவர் புனைவு கதை எழுத்தாளர், பத்திரிக்கையாளர் , இலக்கிய விமர்சகர் என்ற பன்முகத்தன்மை வாய்ந்தவர்.
# காயத்ரிபாலா பாண்டா

## வாழ்க்கை

உத்கல் பல்கலைக்கழகத்தில் நூலக மற்றும் தகவல் அறிவியல் முதுகலைப் பட்டத்தில் தங்க பதக்கம் பெற்றுள்ளார். பெண்கள் படும் வேதனைகள், பெண்கள் எதிர்கொள்ளும் சமூக அநீதிகள் மற்றும் ஏற்றத்தாழ்வுகள் ஆகியவை அவரது கவிதைகளின் முக்கிய கருப்பொருள்களாக உள்ளன. முன்னணி ஒடியா செய்தித்தாளான ‘சம்பத்’ பத்திரிகையின் பத்திரிகையாளராக அவர் பணியாற்றியுன்னார். இவருடைய படைப்புகள் பல மொழிகளில் மொழிபெயர்க்கப்பட்டுள்ளன. இவர் 11 கவிதை தொகுப்புகள் (கவிதைத் தொகுப்புகளில் இரண்டு இந்தியில் மொழிபெயர்க்கப்பட்டுள்ளது ஒன்று ஆங்கிலத்தில் மொழிபெயர்க்கப்பட்டுள்ளது), நான்கு நாவல்கள் மற்றும் இரண்டு சிறுகதைத் தொகுப்புகளை வெளியிட்டுள்ளார்.. உலகின் பல்வேறு இலக்கிய திருவிழாக்களில் கலந்துகொண்டு தனது கவிதைகளை வெளியிட்டுள்ளார்.
# காயத்ரிபாலா பாண்டா

## பெற்ற விருதுகள் மற்றும் கௌரவங்கள்

- 1999-2000 ஆம் ஆண்டு கவிதைகளுக்கான மாநில இளைஞர் விருது
- 2010ல் நடைபெற்ற பொதுநலவாய நாடுகள் கூட்டத்தில் கலந்து கொண்டிருக்கிறார்
- 2010 இல் உத்கல் சாகித்திய சமாஜ் யுவகபி சன்மான் விருது
- 2011 “*கான்*” “GAAN” (கிராமம்) என்ற கவிதைத் தொகுப்புகளுக்காக கேந்திர சாகித்திய அகாதமி பிரதான யுவ புரஸ்கார் விருது
- 2011ல் ராஜீவ்காந்தி சத்பவன விருது
- 2012-இல் இந்தியன் எக்ஸ்பிரஸ் நாளிதழ் இந்தியாவின் சிறந்த பத்து இளம் தலைமுறை எழுத்தாளர் என்ற பட்டியலில் இடம்பிடித்தார்
- 2008ல் நடைபெற்ற இளம் எழுத்தாளர்களுக்கான சார்க் மாநாட்டில் கலந்து கொண்டார்.
# பிரதிஜ்னா தேவி

**பிரதிஜ்னா தேவி** என்பவர் ஒடியா மொழி எழுத்தாளர் ஆவார்.
# பிரதிஜ்னா தேவி

## பிறப்பு மற்றும் குடும்பம்

ஒடிசாவில் உள்ள ஜெகதிஷ்சிங்பூர் மாவட்டத்தின் பெரிய கிராமமான குஜங்கில் செல்வந்தர் குடும்பத்தில் பிறந்தார்.இவரது தந்தையின் பெயர் *ராஜா நாராயணன் வீரபத்ர சமந்தா* மற்றும் தாயாரின் பெயர் *ராணி ரத்னமாலா ஜெமா*.இவரது தந்தை சுதந்திர போராட்ட வீரர் ஆவார். ஆங்கிலேயரிடமிருந்து இந்தியா விடுதலை பெற்ற பின் நடைபெற்ற சட்டசபை தேர்தலில் சட்டமன்ற உறுப்பினராக இவரது தந்தை தேர்வு செய்யப்பட்டார்.
# பிரதிஜ்னா தேவி

## கல்வி மற்றும் வாழ்க்கை

கட்டாக்கில் உள்ள ராவென்ஷா கல்லூரியில் உளவியலில் முதுகலைப் பட்டம் பெற்றார்.புகழ்பெற்ற ஓடிய மொழி மற்றும் ஆங்கில இலக்கிய எழுத்தாளர் பத்மஸ்ரீ மனோஜ் தாஸ் இவரது கணவர் ஆவார். இவரது கணவர் மற்றும் உறவினர்களுடன் 1963 பிப்ரவரி மாதம் முதன் முறையாக புதுச்சேரியின் அரவிந்தர் ஆசிரமத்திற்குச் சென்றார் பின்னர் அங்கேயே தங்கி வாழத்தொடங்கினார். 2018 ஆம் ஆண்டு அக்டோபர் 3ஆம் தேதி உடல்நலக்குறைவு காரணமாக புதுச்சேரியில் உள்ள அரவிந்தோ ஆசிரம மருத்துவமணையில் காலாமானார்.
# பிரதிஜ்னா தேவி

## எழுத்துப்பணி

பிரதிஜ்னா தேவி பல சிறுகதைகளை எழுதியுள்ளார். ஒடிய மொழி குழந்தைகள் இதழான *ஜானா மாமு*வில் (Jahna mamu) இவருடைய படைப்புகள் வெளிவந்துள்ளன
# ஹேமலதா மான்சிங்

**ஹேமலதா மான்சிங்** (பிறப்பு:20 பிப்ரவரி 1919) ஒடியா மொழி இலக்கிய எழுத்தாளரும் பெண் கவிஞரும் ஆவார்.
# ஹேமலதா மான்சிங்

## குடும்பம்

இந்தியாவின் ஒடிசா மாநிலத்தின் ஜஜ்பூர் மாவட்டத்தின் பலிப்படா கிராமத்தில் 1919 பிறந்தார். பள்ளிப்படிப்பை ராவென்ஷா பெண்கள் உயர்நிலைப் பள்ளியில் பயின்றார். குறிப்பிடத்தக்க ஒடியா மொழி கவிஞரும் கல்வியாளருமான இவரது கணவரின் பெயர் *மாயாதார் மான்சிங்*. இவரது மகன் *லலித் மான்சிங்*. புகழ்பெற்ற பாரம்பரிய பாடகரான கோகுல சந்திரஸ்ரீசந்தன் என்பவரிடம் இசை பயின்றுள்ளார்.
# ஹேமலதா மான்சிங்

## எழுத்து மற்றும் இலக்கியப்பணி

2004 இல் “*பிரியா பிரமா*” என்ற பெயரில் அவரது நினைவு குறிப்புக் கவிதை நூல் வெளியிடப்பட்டது. அதில் தனது கணவரிடம் அவர் வைத்திருந்த அன்பை கவிதை நடையில் வெளிப்படுத்தியுள்ளார். இந்த புத்தகமானது மூன்று கட்டங்களாக வெளிவந்துள்ளன. இந்த மூன்று கட்டங்களும் அவரது கணவரை மையப்படுத்தியும் கணவரிடம் தான் வைத்துள்ள அன்பு மற்றும் நெருக்கமான உறவு பற்றியும் திருமண வாழ்க்கை
குறித்தும் விவரித்துள்ளார். ஒடிசாவில் பெண்கள் எழுதிய தனிப்பட்ட கதைகளில் அசாதாரணமான, வெளிப்படைத் தன்மையுடன், கணவருடனான தனது உறவை அதில் விவரிக்கிறார். 2004ம் ஆண்டு பிப்ரவரி மாதம் 20ஆம் தேதி புவனேஸ்வரில் தனது 85 ஆவது வயதில் காலமானார்
# சலுகை அதிகரிப்பு

**சிறப்புரிமை வளர்நிலை** ஒரு பயன்படுத்திச் செயலாகும். பிழை ஒரு, வடிவமைப்பு குறைபாடு அல்லது கட்டமைப்பு மேற்பார்வை இயங்கு அல்லது மென்பொருள் பயன்பாடு க்கு உயர்ந்த அணுக வளங்களைப் பொதுவாக ஒரு பயன்பாடு அல்லது இருந்தும் பாதுகாத்துக் கொள்ளலாம் பயனர் . இதன் விளைவாக, பயன்பாட்டு மேம்பாட்டாளர் அல்லது கணினி நிர்வாகி விரும்பியதை விட அதிகச் சலுகைகளைக் கொண்டப் பயன்பாடு அங்கீகரிக்கப்படாத செயல்களைச் செய்ய முடியும்.
# சலுகை அதிகரிப்பு

## பின்னணி

பெரும்பாலான கணினி அமைப்புகள் பல பயனர் கணக்குகளுடன் பயன்படுத்த வடிவமைக்கப்பட்டுள்ளன, அவை ஒவ்வொன்றும் சலுகைகள் எனப்படும் திறன்களைக் கொண்டுள்ளன. கோப்புகளைப் பார்ப்பது மற்றும் திருத்துதல் அல்லது கணினி கோப்புகளை மாற்றியமைத்தல் ஆகியவை பொதுவான சலுகைகளில் அடங்கும்.  
சலுகை அதிகரிப்பு என்பது ஒரு பயனர் தங்களுக்கு உரிமை இல்லாதச் சலுகைகளைப் பெறுகிறார் என்பதாகும். கோப்புகளை நீக்க, தனிப்பட்டத் தகவல்களைக் காண அல்லது வைரஸ்கள் போன்ற தேவையற்ற நிரல்களை நிறுவ இந்தச் சலுகைகள் பயன்படுத்தப்படலாம். ஒரு கணினியில் ஒரு பிழை இருக்கும்போது, அது பாதுகாப்பைத் தவிர்ப்பதற்கு அனுமதிக்கிறது அல்லது மாற்றாக, அது எவ்வாறு பயன்படுத்தப்படும் என்பது பற்றிய குறைபாடுள்ள வடிவமைப்பு அனுமானங்களைக் கொண்டிருக்கும்போது இது நிகழ்கிறது. சிறப்புரிமை விரிவாக்கம் இரண்டு வடிவங்களில் நிகழ்கிறது:  
- **செங்குத்து சலுகை விரிவாக்கம்**, *சலுகை உயர்வு* என்றும் அழைக்கப்படுகிறது, அங்கு குறைந்த சலுகை பயனர் அல்லது பயன்பாடு செயல்பாடுகள் அல்லது அதிக சலுகை பயனர்கள் அல்லது பயன்பாடுகளுக்காக ஒதுக்கப்பட்ட உள்ளடக்கத்தை அணுகும் (எ.கா. இணைய வங்கி பயனர்கள் தள நிர்வாகச் செயல்பாடுகளை அணுகலாம் அல்லது திறன்பேசிக்கான கடவுச்சொல்லைப் புறக்கணிக்க முடியும். )
- **கிடைமட்ட சலுகை விரிவாக்கம்**, அங்கு ஒரு சாதாரண பயனர் செயல்பாடுகள் அல்லது பிற சாதாரண பயனர்களுக்காக ஒதுக்கப்பட்ட உள்ளடக்கத்தை அணுகலாம் (எ.கா. இணைய வங்கி பயனர் A , பயனர் B ன் இணைய வங்கிக் கணக்கை அணுகும்.)
# சலுகை அதிகரிப்பு

## செங்குத்து

ஒரு நிர்வாகி அல்லது கணினி மேம்பாட்டாளரை விட பயனர் அல்லது செயல்முறை அதிக அளவிலான அணுகளைப் பெறும்போது, கர்னல்-நிலை செயல்பாடுகளைச் செய்வதன் மூலம் இந்த வகை சலுகை அதிகரிப்பு ஏற்படுகிறது.
# சலுகை அதிகரிப்பு

## செங்குத்து

### எடுத்துக்காட்டுகள்

சில சந்தர்ப்பங்களில், உயர்-சலுகைப் பயன்பாடு அதன் இடைமுக விவரக்குறிப்புடன் பொருந்தக்கூடிய உள்ளீட்டை மட்டுமே வழங்கும் என்றுக் கருதுகிறது, இதனால் இந்த உள்ளீட்டை சரிபார்க்காது. பயன்பாட்டின் சலுகைகளுடன் அங்கீகரிக்கப்படாதக் குறியீட்டை இயக்குவதற்கு, தாக்குபவர் இந்த அனுமானத்தைப் பயன்படுத்த முடியும்:  
- சில விண்டோஸ் சேவைகள் உள்ளூர் கணினி பயனர் கணக்கின் கீழ் இயங்கும்படி கட்டமைக்கப்பட்டுள்ளன. உள்ளூர் அமைப்புக்கு உயர்த்தப்பட்டச் சலுகையுடன் தன்னிச்சையானக் குறியீட்டை இயக்க இடையக வழிதல் போன்ற பாதிப்பு பயன்படுத்தப்படலாம். மாற்றாகக் , குறைவானப் பயனராக ஆள்மாறாட்டம் செய்யும் ஒரு கணினி சேவையானது பயனர் ஆள்மாறாட்டம் செய்யும்போது பிழைகள் சரியாகக் கையாளப்படாவிட்டால் அந்த பயனரின் சலுகைகளை உயர்த்த முடியும் (எ.கா. பயனர் தீங்கழைக்கும் பிழைக் கையாளுதலை அறிமுகப்படுத்தியிருந்தால்.)
- மைக்ரோசாப்ட் விண்டோஸ் இயக்க முறைமையின் சில மரபு பதிப்புகளின் கீழ், அனைத்துப் பயனர்களின் ஸ்கிரீன்சேவர் உள்ளூர் கணினி கணக்கின் கீழ் இயங்குகிறது - கோப்பு முறைமை அல்லது பதிவேட்டில் தற்போதைய ஸ்கிரீன்சேவர் பைனரியை மாற்றக்கூடிய எந்தவொரு கணக்கும் சலுகைகளை உயர்த்தலாம்.
- லினக்ஸ் கர்னலின் சில பதிப்புகளில், அதன் தற்போதைய கோப்பகத்தை <code>/etc/cron.d</code> க்கு அமைக்கும். ஒரு நிரலை எழுத <code>/etc/cron.d</code>, அது செயலிழந்தால் ஒரு கோர் டம்ப் செய்யப்பட வேண்டும், பின்னர் மற்றொரு செயல்முறையால் கொல்லப்பட்டிருக்கலாம் . கோர் டம்ப் கோப்பு நிரலின் தற்போதையக் கோப்பகத்தில் வைக்கப்பட்டிருக்கும், அதாவது <code>/etc/cron.d</code>, மற்றும் <code>cron</code> அதை ஒரு உரைக் கோப்பாக <code>/etc/cron.d</code>, <code>/etc/cron.d</code> அறிவுறுத்துகிறது. கோப்பின் உள்ளடக்கங்கள் தாக்குபவரின் கட்டுப்பாட்டில் இருப்பதால், தாக்குதல் செய்பவர் எந்த நிரலையும் ரூட் சலுகைகளுடன் இயக்க முடியும்.
- குறுக்கு மண்டல ஸ்கிரிப்டிங் என்பது ஒரு வகை சலுகை விரிவாக்கத் தாக்குதலாகும், இதில் ஒரு வலைத்தளம் இணைய உலாவிகளின் பாதுகாப்பு மாதிரியைத் தகர்த்து, வாடிக்கையாளர் கணினிகளில் தீங்கிழைக்கும் குறியீட்டை இயக்க அனுமதிக்கிறது.
- ஒரு பயன்பாடுப் பிற உயர் சலுகை சேவைகளைப் பயன்படுத்தக்கூடிய சூழ்நிலைகளும் உள்ளன, மேலும் இந்த சேவைகளின் பயன்பாட்டை ஒரு வாடிக்கையாளர் எவ்வாறு கையாள முடியும் என்பது பற்றிய தவறான அனுமானங்களும் உள்ளன. கட்டளை வரி அல்லது ஷெல் கட்டளைகளை இயக்கக்கூடிய ஒரு பயன்பாடு செயல்படுத்தப்பட்ட கட்டளையின் ஒரு பகுதியாக மதிப்பிடப்படாத உள்ளீட்டைப் பயன்படுத்தினால் ஷெல் ஊசி பாதிப்புக்குள்ளாகும். பயன்பாட்டின் சலுகைகளைப் பயன்படுத்தி தாக்குபவர் கணினி கட்டளைகளை இயக்க முடியும்.
- டெக்சாஸ் இன்ஸ்ட்ரூமென்ட்ஸ் கால்குலேட்டர்கள் (குறிப்பாக TI-85 மற்றும் TI-82 ) முதலில் TI-BASIC இன் பேச்சுவழக்குகளில் எழுதப்பட்ட விளக்கப்பட்ட நிரல்களை மட்டுமே பயன்படுத்த வடிவமைக்கப்பட்டன; இருப்பினும், பயனர்கள் சொந்த Z-80 குறியீட்டைக் கால்குலேட்டர் வன்பொருளில் இயக்க அனுமதிக்க பயன்படுத்தக்கூடிய பிழைகள் கண்டுபிடிக்கப்பட்டப் பிறகு, மூன்றாம் தரப்பு வளர்ச்சியை ஆதரிக்க TI நிரலாக்க தரவை வெளியிட்டது. (இது ARM- அடிப்படையிலான TI- Nspire க்குச் செல்லவில்லை, இதற்காக Ndless ஐப் பயன்படுத்தும் ஜெயில்பிரேக்குகள் கண்டுப் பிடிக்கப்பட்டுள்ளன, ஆனால் அவை டெக்சாஸ் இன்ஸ்ட்ரூமென்ட்ஸால் தீவிரமாக போராடுகின்றன. )
- சில பதிப்புகள் ஐபோன் அது பூட்டப்பட்டிருக்கும் போது ஒரு அங்கீகரிக்கப்படாதப் பயனர் தொலைபேசியை அணுக அனுமதிக்கிறார்கள்.
# சலுகை அதிகரிப்பு

## செங்குத்து

### ஜெயில்பிரேக்கிங்

ஒரு **ஜெயில்பிரேக்** என்பது யுனிக்ஸ் போன்ற இயக்க முறைமைகளில் அல்லது டிஜிட்டல் உரிமை நிர்வாகத்தை (டிஆர்எம்) புறக்கணிப்பதன் மூலம் ஒரு குரூட் அல்லது சிறையிலிருந்து வெளியேறும் செயலைச் செய்யப் பயன்படுத்தப்படும் செயல் அல்லது கருவி. முந்தைய வழக்கில், நிர்வாகிப் பயன்பாடு அல்லது கேள்விக்குரிய பயனருக்குக் கிடைக்கச் செய்ய விரும்பும் கோப்பு முறைமைக்கு வெளியே கோப்புகளைப் பார்க்க பயனரை அனுமதிக்கிறது. டி.ஆர்.எம் இன் சூழலில், டி.ஆர்.எம் கொண்ட சாதனங்களில் தன்னிச்சையாக வரையறுக்கப்பட்ட குறியீட்டை இயக்கவும், க்ரூட் போன்ற கட்டுப்பாடுகளை மீறவும் இது பயனரை அனுமதிக்கிறது. இந்த சொல் ஐபோன் / iOS ஜெயில்பிரேக்கிங் சமூகத்துடன் தோன்றியது மற்றும் பிளேஸ்டேஷன் போர்ட்டபிள் ஹேக்கிங்கிற்கான ஒரு வார்த்தையாகவும் பயன்படுத்தப்பட்டது; இந்த சாதனங்கள் மீண்டும் மீண்டும் கண்டுவருகின்றனர், இது தன்னிச்சையான குறியீட்டைச் செயல்படுத்த அனுமதிக்கிறது, மேலும் சில சமயங்களில் விற்பனையாளர் புதுப்பிப்புகளால் அந்த ஜெயில்பிரேக்குகள் முடக்கப்பட்டுள்ளன.  
ஐபோன், ஐபாட் மற்றும் ஐபாட் டச் உள்ளிட்ட iOS அமைப்புகள் வெளியிடப்பட்டதிலிருந்து iOS கண்டுவருகின்றனர் முயற்சிகளுக்கு உட்பட்டுள்ளன, மேலும் ஒவ்வொரு ஃபார்ம்வேர் புதுப்பித்தலுடனும் தொடர்கின்றன. iOS க்கு ஜெயில்பிரேக்கிங் கருவிகள் நிறுவும் வசதி அடங்கும் ,சிடியா அல்லது சிலியோ, மூன்றாம் தரப்பு மாற்று ஆப் ஸ்டோர் கண்டுபிடித்து அமைப்பு கிறுக்கல்கள் மற்றும் இருமை நிறுவ ஒரு வழியாக. IOS ஜெயில்பிரேக்கிங்கைத் தடுக்க, தனிப்பயன் கர்னல்களின் பதிவேற்றங்களை அனுமதிக்க மற்றும் முந்தைய, ஜெயில்பிரேக்கபிள் ஃபார்ம்வேருக்கு மென்பொருள் தரமிறக்கப்படுவதைத் தடுக்க, ஆப்பிள் சாதன துவக்க ரோம் SHSH வலைப்பதிவுகளுக்கான காசோலைகளை இயக்குகிறது . ஒரு "இணைக்கப்படாத" ஜெயில்பிரேக்கில், ஒரு துவக்க ரோம் சுரண்டலை செயல்படுத்த ஐபூட் சூழல் மாற்றப்பட்டு, இணைக்கப்பட்ட குறைந்த அளவிலான பூட்லோடரை சமர்ப்பிக்க அனுமதிக்கிறது அல்லது SHSH சோதனைக்குப் பிறகு ஜெயில்பிரோகன் கர்னலைச் சமர்ப்பிக்கக் கர்னலை ஹேக் செய்யவும்.  
எஸ் 60 இயங்குதள ஸ்மார்ட்போன்களுக்கும் இதேப் போன்ற ஜெயில்பிரேக்கிங் முறை உள்ளது, அங்கு ஹலோஆக்ஸ் போன்ற பயன்பாடுகள் கையொப்பமிடப்படாதக் குறியீட்டை இயக்க அனுமதிக்கிறது மற்றும் கணினி கோப்புகளுக்கான முழு அணுகலை அனுமதிக்கிறது. அல்லது திருத்தப்பட்ட ஃபார்ம்வேர் ( பிளேஸ்டேஷன் போர்ட்டபிள் பயன்படுத்தப்பட்ட M33 ஹேக் செய்யப்பட்ட ஃபார்ம்வேரைப் போன்றது) கையொப்பமிடப்படாத குறியீட்டின் மீதான கட்டுப்பாடுகளைத் தவிர்க்க. நோக்கியா பின்னர் ஆப்பிள் போன்ற முறையில் அங்கீகரிக்கப்படாத ஜெயில்பிரேக்கிங்கை கட்டுப்படுத்தப் புதுப்பிப்புகளை வெளியிட்டுள்ளது.  
கேமிங் கன்சோல்களின் விஷயத்தில்,ஹோம்பிரூ விளையாட்டுகள். இயக்க ஜெயில்பிரேக்கிங் பெரும்பாலும் பயன்படுத்தப்படுகிறது. 2011 ஆம் ஆண்டில், சோனி, சட்ட நிறுவனமான கில்பாட்ரிக் ஸ்டாக்டனின் உதவியுடன், பிளேஸ்டேஷன் 3 ஐ சிறைபிடித்ததற்காக 21 வயதான ஜார்ஜ் ஹாட்ஸ் மற்றும் குழுவின் தோழர்கள் மீது தோல்வியுற்றது *.* *ஜார்ஜ் ஹாட்ஸ்* மற்றும் பிளேஸ்டேஷன் ஜெயில்பிரேக் ).
# சலுகை அதிகரிப்பு

## செங்குத்து

### ஆன்ட்ரொய்ட்

உற்பத்தியாளர்கள் கட்டுப்படுத்தப்பட்ட செயல்முறையின் வழியாகச் செல்வதன் மூலமாகவோ, வேரைப் பெற ஒரு சுரண்டலைப் பயன்படுத்துவதன் மூலமாகவோ அல்லது தனிப்பயன் மீட்டெடுப்பை ஒளிரச் செய்வதன் மூலமாகவோ ஆன்ட்ரொய்ட் தொலைபேசிகளை அதிகாரப்பூர்வமாக வேரூன்றலாம். உற்பத்தியாளர்கள் தாங்கள் கட்டுப்படுத்தும் ஒரு செயல்முறையின் மூலம் வேரூன்ற அனுமதிக்கிறார்கள், சிலர் துவக்க நேரத்தில் குறிப்பிட்ட விசைச் சேர்க்கைகளை அழுத்துவதன் மூலம் அல்லது பிற சுய நிர்வகிக்கும் முறைகள் மூலம் தொலைபேசியை வேரூன்ற அனுமதிக்கின்றனர். ஒரு உற்பத்தியாளர் முறையைப் பயன்படுத்துவது எப்போதுமே உத்தரவாதத்தை நிரந்தரமாக ரத்து செய்கிறது, சாதனம் திசைதிருப்பப்பட்டுப் புதுப்பிக்கப்பட்டாலும் கூட. மென்பொருள் சுரண்டல்கள் பொதுவாகப் பயனருக்கு அணுகக்கூடிய ரூட்-நிலை செயல்முறையைக் குறிவைக்கின்றன, தொலைபேசியின் கர்னலுக்குக் குறிப்பிட்ட சுரண்டலைப் பயன்படுத்துவதன் மூலம் அல்லது புதிய பதிப்புகளில் இணைக்கப்பட்ட அறியப்பட்டா ஆன்ட்ரொய்ட் சுரண்டலைப் பயன்படுத்துவதன் மூலம்; தொலைபேசியை மேம்படுத்தாமல் அல்லது வேண்டுமென்றேப் பதிப்பைக் குறைப்பதன் மூலம்.
# சலுகை அதிகரிப்பு

## செங்குத்து

### தணிக்கும் உத்திகள்

இயக்க முறைமைகள் மற்றும் பயனர்கள் சலுகை அதிகரிக்கும் அபாயத்தைக் குறைக்கப் பின்வரும் உத்திகளைப் பயன்படுத்தலாம்:  
- தரவு செயல்படுத்தல் தடுப்பு
- முகவரி விண்வெளி தளவமைப்பு சீரற்றமயமாக்கல் ( நினைவகத்தில் அறியப்பட்ட முகவரிகளில் சலுகை பெற்ற வழிமுறைகளை இயக்குவதற்கு இடையக மீறல்களை கடினமாக்குவதற்கு)
- உயர்ந்த பயனரின் சலுகைகளை துஷ்பிரயோகம் செய்வதற்கு இடையக மீறப்பட்ட சுரண்டல்களின் திறனைக் குறைப்பதற்காக, குறைந்த பட்ச சலுகைகளுடன் பயன்பாடுகளை இயக்குதல் (எடுத்துக்காட்டாக, செயல்முறை டோக்கனில் முடக்கப்பட்ட நிர்வாகி SID உடன் இன்டர்நெட் எக்ஸ்ப்ளோரரை இயக்குவதன் மூலம்).
- கர்னல் பயன்முறை குறியீடு டிஜிட்டல் முறையில் கையொப்பமிடப்பட வேண்டும்.
- ஒட்டுதல்
- இடையகத்தை சிக்க வைக்கும் கம்பைலர்களின் பயன்பாடு
- மென்பொருள் மற்றும் / அல்லது ஃபார்ம்வேர் கூறுகளின் குறியாக்கம்.
- SELinux போன்ற கட்டாய அணுகல் கட்டுப்பாடுகள் (MAC) உடன் இயக்க முறைமையைப் பயன்படுத்துதல்.
# சலுகை அதிகரிப்பு

## கிடைமட்ட

ஒரு பயன்பாடு அல்லது பயனரிடமிருந்து பொதுவாகப் பாதுகாக்கப்பட்டிருக்கும் ஆதாரங்களுக்கான அணுகலைப் பெற ஒரு பயன்பாடுத் தாக்குதலை அனுமதிக்கும் போது கிடைமட்டச் சலுகை அதிகரிப்பு ஏற்படுகிறது. இதன் விளைவாக, பயன்பாட்டு டெவலப்பர் அல்லது கணினி நிர்வாகி விரும்பியதை விட ஒரே மாதிரியான ஆனால் வேறுபட்ட பாதுகாப்புச் சூழலுடன் பயன்பாடு செயல்களைச் செய்கிறது; இது திறம்படச் சலுகை விரிவாக்கத்தின் ஒரு வரையறுக்கப்பட்ட வடிவமாகும் (குறிப்பாக, பிற பயனர்களைப் போல ஆள்மாறாட்டம் செய்வதற்கான திறனை அங்கீகரிக்கப்படாத அனுமானம்).
# சலுகை அதிகரிப்பு

## கிடைமட்ட

### எடுத்துக்காட்டுகள்

இந்த பயன்பாடு பெரும்பாலும் வலை பயன்பாடுகளில் ஏற்படுகிறது. பின்வரும் எடுத்துக்காட்டைக் கவனியுங்கள்:  
- இணைய வங்கி பயன்பாட்டில் பயனர் A அவர்களின் சொந்த வங்கிக் கணக்கை அணுகலாம்.
- பயனர் B அதே இணைய வங்கி பயன்பாட்டில் தங்கள் சொந்த வங்கிக் கணக்கை அணுகலாம்.
- அதே இணைய வங்கி பயன்பாட்டில் தங்கள் சொந்த வங்கிக் கணக்கை அணுகலாம்.
- ஒருவித தீங்கிழைக்கும் செயலைச் செய்வதன் மூலம் பயனர் A ன் பயனர் வங்கியின் கணக்கை அணுகும்போது பாதிப்பு ஏற்படுகிறது.  
பொதுவான வலை பயன்பாட்டு பலவீனங்கள் அல்லது பாதிப்புகள் காரணமாக இந்த தீங்கழைக்கும் செயல்பாடுச் சாத்தியமாகும்.  
இந்த நிலைக்கு வழிவகுக்கும் சாத்தியமான வலை பயன்பாட்டு பாதிப்புகள் அல்லது சூழ்நிலைகள் பின்வருமாறு:  
- பயனரின் HTTP குக்கீயில் கணிக்கக்கூடிய அமர்வு ஐடி.
- அமர்வு நிர்ணயம்.
- குறுக்கு தள ஸ்கிரிப்டிங்.
- எளிதில் யூகிக்கக்கூடிய கடவுச்சொற்கள்.
- அமர்வு குக்கீகளின் திருட்டு அல்லது கடத்தல்.
- கீஸ்ட்ரோக் பதிவு.
# கிருபாபாய் சத்தியநாதன்

**கிருபாபாய் சத்தியநாதன்** (1862 &ndash; 1894) இந்தியாவைச் சேர்ந்த ஆங்கில மொழி எழுத்தாளர்.
# கிருபாபாய் சத்தியநாதன்

## ஆரம்ப கால வாழ்க்கை

ஹரிபண்ட் மற்றும் ராதாபாய் கிஸ்டி ஆகியோருக்கு பிறந்தவர். பிறப்பால் இந்துவான இவர் பின்னாட்களில் கிறிஸ்தவ மதத்திற்கு மாறினார். ஆரம்ப காலத்தில் இவரது குடும்பம் அகமது நகரில் வசித்தது, பிறகு பம்பாயிக்கு இடம் பெயர்ந்தது. சிறு வயதிலேயே இவரது தந்தை காலமானார், அதனால் இவர் வளர்ந்தது முழுவதும் தாய் அரவணைப்பில் தான்.  
சகுனா – எ ஸ்டோரி ஆப் நேட்டிவ் கிறிஸ்டியன் லைப் (Saguna: A Story of Native Christian Life) என்கிற இவரது நூலில் இறந்த போன அவரது தந்தை குறித்து எழுதியுள்ளார். கமலா எ ஸ்டோரி ஆப் ஹிந்து லைப் (Kamala, A Story of Hindu Life -1894) என்ற மற்றொரு நூலையும் எழுதியுள்ளார். அதில் அவர் பாலினம், சாதி, இனம் மற்றும் கலாச்சார அடையாளம் பற்றி பேசுகிறார். சமூக சூழலில் வேறுபாடு இருந்தபோதிலும், இரண்டு நாவல்களும் இதேபோன்ற கருப்பொருளைக் கையாளுகின்றன.  
இவருக்கு பாஸ்கர் என்றொரு மூத்த சகோதரரும் இருந்தார். பாஸ்கரின் மரணத்தால் கிருபாபாய் கடுமையாக பாதிக்கப்பட்டார். மேலும் இரண்டு ஐரோப்பிய மிஷனரி பெண்கள் அவருக்கும் அவரது கல்விக்கும் பொறுப்பேற்றனர். மெட்ராஸ் மருத்துவக் கல்லூரி 1878 ஆம் ஆண்டில் க்ருபாபாய்க்கு மருத்துவம் படிக்க அனுமதித்தது. மேலும் அவர் மிகவும் பிரபலமான கிறிஸ்தவ மிஷனரியான ரெவரண்ட் டபிள்யூ.டி சத்தியநாதனின் வீட்டில் தங்கினார். அவரது கல்வி செயல்திறன் தொடக்கத்திலிருந்தே புத்திசாலித்தனமாக இருந்தது, ஆனால் அதிக வேலை காரணமாக ஓராண்டு கழித்து உடல்நலத்தில் பாதிப்பு ஏற்பட்டது, மேலும் 1879 இல் குணமடைய புனேவில் உள்ள தனது சகோதரியிடம் செல்ல வேண்டியிருந்தது.  
ஓராண்டு கழித்து அவர் மீண்டும் மெட்ராஸுக்கு வந்தார், அங்கு அவர் ரெவரெண்டின் மகன் சாமுவேல் சத்தியநாதனுடன் சந்தித்து நட்பை வளர்த்துக் கொண்டார். 1881 இல் சாமுவேலும் கிருபபாயும் திருமணம் செய்து கொண்டனர். ஓட்டகாமுண்டில் கிருபாபாய் சர்ச் மிஷனரி சொசைட்டியின் உதவியுடன் முஸ்லீம் சிறுமிகளுக்காக ஒரு பள்ளியைத் தொடங்கினார், அதில் பல பெண்களுக்கு கற்பித்தார்.
# சந்திராவதி

**சந்திராவதி** (Chandrawati_ (8 ஜனவரி 1928 - 15 நவம்பர் 2020) ஒரு இந்திய அரசியல்வாதி. அவர் அரியானா சட்டமன்றத்தின் முதல் பெண் உறுப்பினராகவும், அரியானாவிலிருந்து முதல் பெண் நாடாளுமன்ற உறுப்பினராகவும் இருந்தார். அவர் பிப்ரவரி 19, 1990 முதல் 1990 டிசம்பர் 18 வரை புதுச்சேரியின் லெப்டினன்ட் கவர்னராக இருந்தார். முன்னதாக, அவர் அரியானா அரசாங்கத்தில் அமைச்சராக இருந்தார் (1964-66 மற்றும் 1972-74). 1977 ஆம் ஆண்டில், பாதுகாப்பு மந்திரி பன்சிலாலை தோற்கடித்து, ஜனதா கட்சி வேட்பாளராக பிவானி தொகுதியின் நாடாளுமன்ற உறுப்பினராக 6 வது மக்களவைக்கு தேர்ந்தெடுக்கப்பட்டார். அவர் நவம்பர் 15, 2020 அன்று இறந்தார்.
# சந்திராவதி

## ஆரம்ப கால வாழ்க்கை

கிழக்கு பஞ்சாபின் பிவானி மாவட்டத்தில் உள்ள தலாவாஸ் கிராமத்தில் 1928 இல் பிறந்தார். அவரது தந்தை ஹசரிலால் ஷியோரன் இந்திய ராணுவத்தில் பணியாற்றினார்.
<sup data-ve-ignore="true">&#x5B; *<span title="This claim needs references to reliable sources. (September 2016)">மேற்கோள் தேவை</span>* &#x5D;</sup>
# சந்திராவதி

## அரசியல் வாழ்க்கை

1964-66 மற்றும் 1972-74 காலங்களில் அவர் அரியானாவில் மாநில அமைச்சராகவும், 1977-79 ஜனதா கட்சியின் தலைவராகவும், 1982-85 எதிர்க்கட்சித் தலைவராகவும், பின்னர் அரியானாவில் மூத்த இந்திய தேசிய காங்கிரஸ் தலைவராகவும் இருந்தார்.
<sup data-ve-ignore="true">&#x5B; *<span title="This claim needs references to reliable sources. (September 2016)">மேற்கோள் தேவை</span>* &#x5D;</sup>
அவர் பிப்ரவரி 19, 1990 முதல் 1990 டிசம்பர் 13 வரை புதுச்சேரியின் லெப்டினன்ட் கவர்னராக பணியாற்றினார்.
# அருணா ஜெயந்தி

**அருணா ஜெயந்தி** ஒரு இந்திய தொழிலதிபரும் கேப்ஜெமினியின் ஆசியா பசிபிக் மற்றும் லத்தீன் அமெரிக்கா வணிக பிரிவின் நிர்வாக இயக்குநரும் ஆவார். இதற்கு முன்னர் பிசினஸ் சர்வீசஸ் என்ற நிறுவனத்தின் தலைமை நிர்வாக அதிகாரி<nowiki/>யாகவும் கேப்ஜெமினியின் இந்தியத் தலைமை நிர்வாக அதிகாரி<nowiki/>யாகவும் பணியாற்றியுள்ளார். ஜெயந்தி 2000 ஆம் ஆண்டில் கேப்ஜெமினியில் பணியில் சேர்ந்தார், மேலும் இந்தியாவில் வெளிநாட்டு நிறுவனங்கள் தங்கள் அமைப்புகளைத் துவங்க அமைக்கப்பட்ட முக்கிய குழுவின் ஒரு பகுதியாக இருந்தார், இறுதியில் அவர்களின் உலகளாவிய புற ஒப்படைப்பு சேவைகளுக்கு தலைமை தாங்கினார். ஜெயந்தி நவம்பர் 2014 முதல் கோழிக்கோடு தேசிய தொழில்நுட்ப நிறுவனத்தின் ஆளுநர் குழுவின் தலைவராக உள்ளார்.
# அருணா ஜெயந்தி

## கல்வி

ஜெயந்தி 1984 ஆம் ஆண்டில் ஸ்ரீ விலே பார்லே கேலவாணி மண்டலின் (SVKM's NMIMS) நர்சீ மேலாண்மைக் கல்வி நிறுவனத்தில் நிதி மேலாண்மை ஆய்வில் முதுகலைப் பட்டம் பெற்றார் .
# அருணா ஜெயந்தி

## விருதுகள்

2011 மற்றும் 2012 ஆம் ஆண்டுகளில் பார்ச்சூன் இதழ் வழங்கிய இந்தியாவின் மிகவும் சக்திவாய்ந்த பெண்கள்' பட்டியலில் ஜெயந்தி இடம்பெற்றார் மேலும் பிசினஸ் டுடேயின் ’வணிகத்தில் மிகவும் சக்திவாய்ந்த பெண்கள்' விருதினை 2011-2015 மற்றும் 2017-2018 ஆம் ஆண்டுகளில் பெற்றுள்ளார். அவர் 2013 இல் 'இந்தியா டுடே வுமன் விருது' பெற்றார். ஜெயந்தி நாஸ்காமின் நிர்வாக சபை உறுப்பினராகவும் உள்ளார்.
# பேபி ராணி மௌரியா

**பேபி ராணி மௌரியா** (*Baby Rani Maurya*) (பிறப்பு 15 ஆகத்து 1956) ஓர் இந்திய அரசியல்வாதி ஆவார். இவர் 26 ஆகத்து 2018 முதல் செப்டம்பர் 2021 வரை உத்தராகண்டின் ஏழாவது ஆளுநராக நியமிக்கப்பட்டார். இவர் 1990களின் தொடக்கத்தில் பாரதிய ஜனதா கட்சியின் தொண்டராக அரசியலில் நுழைந்தார். இவர் 1995 முதல் 2000 வரை ஆக்ரா மாநகராட்சியின் முதல் பெண் நகரத் தந்தையாக இருந்தார். 2002 முதல் 2005 வரை, இவர் தேசிய மகளிர் ஆணையத்தில் பணியாற்றினார். இவர் யோகி ஆதித்தியநாத்தின் இரண்டாம் அமைச்சரவையில் கேபினெட் அமைச்ச்ராக 24 மார்ச் 2022 அன்று பதவியேற்றார்.
# பேபி ராணி மௌரியா

## ஆரம்ப கால வாழ்க்கை

இவர், 15 ஆகஸ்ட் 1956இல் பிறந்தார். இவர் இளங்கலை கல்வியியல் பட்டத்தையும் முதுகலை பட்டத்தையும் பெற்றுள்ளார். இவர் தனது அரசியல் வாழ்க்கையை பாரதிய ஜனதா கட்சியில் தொடங்கினார். 1995ஆம் ஆண்டில் இவர் ஆக்ரா நகரத் தந்தை தேர்தலில் பாரதிய ஜனதா கட்சி சார்பில் போட்டியிட்டு வெற்றி பெற்றார். இவர் ஆக்ராவின் முதல் நகரத் தந்தையாக இருந்த முதல் பெண்மணியாவார். மேலும் 2000 வரை அந்தப் பதவியில் இருந்தார்.
# பேபி ராணி மௌரியா

## பிற பொறுப்புகள்

1997ஆம் ஆண்டில், இவர் பாரதிய ஜனதா கட்சியின் பட்டியல் சாதிப் பிரிவின் அலுவலக பொறுப்பாளராக நியமிக்கப்பட்டார். இப்போது இந்தியாவின் குடியரசுத் தலைவராக இருக்கும் ராம் நாத் கோவிந்த் அப்போது அப்பிரிவின் தலைவராக இருந்தார். ஆணியத்தில் இவர் 2005 வரை பணியாற்றினார். பின்னர், 2013 முதல் 2015 வரை, பாரதிய ஜனதா கட்சியால் நியமிக்கப்பட்ட மாநில அளவிலான பொறுப்புகளில் இவர் ஈடுபட்டார். உத்தரகாண்டில் உள்ள ஆளுநர் மாளிகையில் நடந்த விழாவில் ஆகத்து 26 அன்று இவர் பதவியேற்றார். இதன் மூலம் உத்தரகாண்டின் ஆளுநராக பதவியேற்ற இரண்டாவது பெண்மணி ஆனார். மார்கரெட் ஆல்வா, 2009இல் ஆளுநராக நியமிக்கப்பட்டவர்.
# பேபி ராணி மௌரியா

## 2022 உத்தரப் பிரதேச சட்டமன்றத் தேர்தல்

தற்போது பாரதிய ஜனதா கட்சியின் தேசிய துணைத் தலைவராக உள்ள பேபி ராணி மெளரியா, 2022 உத்தரப் பிரதேச சட்டமன்றத் தேர்தலில் ஆக்ரா மாவட்டத்தில் உள்ள தனித் தொகுதியில் வேட்பாளராக போட்டியிடுகிறார்.
# பாலா தேஷ்பாண்டே

**பாலா தேஷ்பாண்டே** 2008 முதல் நியூ எண்டர்பிரைஸ் அசோசியேட்ஸ் ( இந்தியா ) என்ற துணிகர மூலதன நிறுவனத்தின் மூத்த நிர்வாக இயக்குநராக உள்ளார். NEA என்பது ஒரு துணிகர மூலதன நிறுவனமாகும், இது 13 பில்லியன் அமெரிக்க டாலருக்கும் அதிகமான உறுதியான மூலதனத்தைக் கொண்டுள்ளது. 2008 ஆம் ஆண்டின் சரிவின் போது NEA இந்தியாவில் நேரடி முதலீடுகளைத் தொடங்கியது, அதன் பின்னர் 14 நிறுவனங்களின் அரசாங்கத் துறையின் தலைவர் பணிகளை உருவாக்கியுள்ளது.  
பார்ச்சூன் இந்தியா (2016) படி, பாலா இந்தியாவின் மிகவும் சக்திவாய்ந்த பெண்கள் வரிசையில் 49 ஆவதாக இடம்பெற்றுள்ளார்.
# பாலா தேஷ்பாண்டே

## இளமையும் கல்வியும்

மும்பை பல்கலைக்கழகத்தில் பொருளாதாரத்தில் முதுகலை முடித்துள்ளார். ஜம்னாலால் பஜாஜ் மேலாண்மைக் கல்வி நிறுவனத்தில் மேலாண்மை ஆய்வில் முதுகலை பட்டம் பெற்றார்.  
மரிகோ லிமிடெட் நிறுவனத்தில் முதலீட்டாளர் உறவுகள் மற்றும் எம் அண்ட் ஏ செயல்பாடுகளுக்குத் தலைமை தாங்கும் சைதன்யா தேஷ்பாண்டே என்பவரை அவர் திருமணம் செய்து கொண்டார். இந்த இணையர் மும்பையில் வசிக்கின்றனர்.
# பாலா தேஷ்பாண்டே

## தொழில்

பாலா 14 வருடங்கள் தனியார் சமபங்கு அனுபவம் உட்பட 23 ஆண்டுகளுக்கும் மேலான தொழில்முறை அனுபவம் பெற்றவர். இளம் நிறுவனங்களை வளர்ப்பதில் ஆரம்பப் பொது வழங்கல், திரும்ப வாங்கல்கள், விற்பனை யுக்தி, சந்தை முதலீடுகளைப் பெறுதல் உள்ளிட்ட பல செயல்பாடுகளை முழுசுழற்சியாய் செய்யும் தனிப்பட்ட பங்கு அனுபவத்தைப் பெற்றவர். அவரது தலைமையின் கீழ், NEA இந்தியாவின் சொத்துக்கள் கீழ் மேலாண்மை கீழ் (AUM) 100 மில்லியன் டாலரில் இருந்து 350 மில்லியன் டாலருக்கும் அதிகமாக வளர்ந்துள்ளது. பாலாவின் முதலீட்டு நிபுணத்துவத்தில் சில்லறை வர்த்தகம், ஊடகம், தகவல் தொழில்நுட்பம்,தகவல் தொழில்நுட்ப மின்னணுச் சேவைகள், தொலைத் தொடர்பு, கட்டுமானம் போன்ற துறைகளும் உற்பத்தி தொடர்பான சில தொழில்களும் அடங்கும்.  
NEA (இந்தியா) குழுவில் சேர்வதற்கு முன்பு, பாலா 2000 முதல் ஐசிஐசிஐ வென்ச்சர்ஸ் முதலீட்டு இயக்குநராக இருந்தார். ஐ.சி.ஐ.சி.ஐ வென்ச்சரில், முதலீட்டிற்கான வாய்ப்புகளை அடையாளம் காணவும், முதலீட்டாளர் நிறுவனங்களின் எதிர்காலத்தை வடிவமைப்பதில் ஒரு மூலதனப் பங்கை வகிக்கவும் தனது செயல்பாட்டு அனுபவத்தைப் பயன்படுத்தினார். ஐ.சி.ஐ.சி.ஐ வென்ச்சரில் ரூ .6 கோடி முதல் ரூ .300 கோடி வரையிலான ஒப்பந்தங்களில் அவர் குழுக்களை வழிநடத்தினார். டிராவல்ஜினி மற்றும் பில்ஜங்க்ஷன் போன்ற முன்னணி இணைய மின் வணிக முயற்சிகளை அவர் தொடங்கினார். மேலும், ஐ.சி.ஐ.சி.ஐ வென்ச்சர்ஸ் நிறுவனத்துடன் தனது பதவிக் காலத்தில் 10 க்கும் மேற்பட்ட வர்த்தக வெளியேற்றங்களை நிறைவேற்றுவதில் ஈடுபட்டார்.  
ஐ.சி.ஐ.சி.ஐ வென்ச்சர்ஸ் முன், பாலா பல தொழில்துறை வெளிப்பாடுகளைக் கொண்டிருந்தார் மற்றும் பெஸ்ட்ஃபுட்ஸ், கேட்பரி மற்றும் ஐ.சி.ஐ போன்ற தேசியப் பல்துறை நிறுவனங்களின் விற்பனை, விநியோகம் மற்றும் பிராண்ட் மேலாண்மை போன்ற பல்வேறு செயல்பாடுகளில் பணியாற்றியுள்ளார். பெஸ்ட்ஃபுட்ஸில், அவர் மூலதனத் திட்டமிடல் குழுவின் ஒரு பகுதியாக இருந்தார். மற்றும் 2012 ஆம் ஆண்டுகளில் ஃபோர்ப்ஸ் இதழில் தொடர்ச்சியாக வணிகத்தில் இந்தியாவின் முதல் 50 சக்திவாய்ந்த பெண்களில் பாலா பரிந்துரைக்கப்பட்டார். நியூயார்க்கின் பெஸ்ட்ஃபுட்ஸ் நகரில் நடைபெற்ற மகளிர் தலைமைத்துவ மன்றத்திற்கும் அவர் பரிந்துரைக்கப்பட்டார்.
# பாலா தேஷ்பாண்டே

## இயக்குநர்

ஓர் இயக்குநரின் திறனில் பல முன்னணி நிறுவனங்களுடன் பாலா தொடர்புடையவர். அவர் தற்போது கீழுள்ள குழுக்களில் பதவியில் உள்ளார்:  
- ஏர் ஒர்க்ஸ் இந்தியா இன்ஜினியரிங் பிரைவேட் லிமிடெட்
- நாப்டால் ஆன்லைன் ஷாப்பிங் பிரைவேட் லிமிடெட்
- நிதி மென்பொருள் மற்றும் அமைப்புகள் தனியார் லிமிடெட்.
- IndiaHomes
- inTarvo Technologies Ltd.
- விஷ்வா உள்கட்டமைப்பு மற்றும் சேவைகள் பிரைவேட் லிமிடெட் லிமிடெட்
- எதிர்கால சில்லறை லிமிடெட் (முன்பு, பாண்டலூன் சில்லறை (இந்தியா) லிமிடெட்)
- நோவா மருத்துவ மையங்கள் தனியார் லிமிடெட்
- ந au க்ரி இன்டர்நெட் சர்வீசஸ் பிரைவேட் லிமிடெட் லிமிடெட்
- தகவல் எட்ஜ் (இந்தியா) லிமிடெட்
# திரௌபதி முர்மு

**இந்தியா வாஸ் பாக்கிஸ்தான் என்ற சீனா இணையதளம் என்னை தாக்குதல் நடத்துகிறது இணையதளத்தை தடை செய்யவும் திரௌபதி முர்மு** (*Droupadi Murmu*) (பிறப்பு 20 சூன் 1958) என்பவர் ஓர் இந்திய அரசியல்வாதியும் இந்திய ஜனாதிபதியும் ஆவார். இவர் மே 2015 முதல் ஜார்க்கண்டின் 12 சூலை 2021 வரை இம்மாநிலத்தின் எட்டாவது ஆளுநராக இருந்தவர் ஆவார். சார்க்கண்டு மாநிலம் 2000ஆம் ஆண்டு உருவானதிலிருந்து ஐந்தாண்டு காலத்தை நிறைவு செய்த முதல் ஆளுநர் இவர் ஆவார். 2022இல் நடைபெற்ற குடியரசு தலைவர் தேர்தலில் பாஜக கூட்டணி வேட்பாளராக அறிவிக்கப்பட்டு வெற்றி பெற்றவர்.
# திரௌபதி முர்மு

## ஆரம்பகால வாழ்க்கை

திரௌபதி முர்மு 20 சூன் 1958-இல் ஒடிசாவின் மயூர்பஞ்ச் மாவட்டத்தின் பைடாபோசி கிராமத்தில் பிறந்தார். இவரது தந்தையின் பெயர் பிராஞ்சி நாராயண் டுடு. இவர் சந்தல் குடும்பத்தைச் சேர்ந்தவர்.  
திரௌபதி முர்மு ஜூன் 20, 1958 அன்று ஒடிசாவின் ராய்ராங்பூரின் பைடாபோசி பகுதியில் சந்தாலி குடும்பத்தில் பிறந்தார். இவருக்கு குடும்பம் வைத்த பெயர் புட்டி டுடு. இவருக்கு பள்ளி ஆசிரியரால் திரௌபதி என்று பெயர் மாற்றப்பட்டது. அவரது பெயர் பலமுறை மாற்றப்பட்டது, மேலும் அவர் கடந்த காலத்தில் துர்பாடி, டோர்பிடி என்றும் பெயரிடப்பட்டார்.  
அவரது தந்தையும் தாத்தாவும் கிராம சபையின் பாரம்பரிய தலைவர்கள். முர்மு ரமா தேவி மகளிர் கல்லூரியில் கலைப் பட்டதாரி ஆவார்.
# திரௌபதி முர்மு

## தனிப்பட்ட வாழ்க்கை

திரௌபதி முர்மு, 1980இல் சியாம் சரண் முர்முவை திருமணம் செய்து கொண்டார். சியாம் சரண் ஒரு வங்கியாளர்.இத்தம்பதியருக்கு இரண்டு மகன்களும் ஒரு மகளும் பிறந்தனர். திரௌபதி முர்முவின் வாழ்க்கையில் தனிப்பட்ட துயரங்கள் கணவர் மற்றும் இரண்டு மகன்களின் இழப்பு தாய் மற்றும் ஒரு சகோதரர் 2009 முதல் 2015 வரையிலான 7 ஆண்டுகளில் இறந்துவிட்டனர். அவர் பிரம்மா குமாரிகள் ஆன்மீக இயக்கத்தை பின்பற்றுபவர். ஆகியவற்றால் குறிக்கப்பட்டுள்ளது.
# திரௌபதி முர்மு

## பணி

### மாநில அரசியல்

ஒடிசாவில் பாரதீய ஜனதா மற்றும் பிஜு ஜனதா தள கூட்டணி அரசாங்கத்தின் போது, இவர் மார்ச் 6, 2000 முதல் ஆகத்து 6, 2002 வரை வர்த்தக மற்றும் போக்குவரத்துக்கான சுயாதீன பொறுப்பையும், மீன்வள மற்றும் விலங்கு வள மேம்பாட்டையும் ஆகத்து 6, 2002 முதல் மே 16, 2004 வரை மாநில அமைச்சராக இருந்தார். இவர் முன்னாள் ஒடிசா அமைச்சராகவும், 2000 மற்றும் 2004ஆம் ஆண்டுகளில் ரைரங்க்பூர் சட்டமன்றத் தொகுதியிலிருந்து சட்டமன்ற உறுப்பினராகவும் பணியாற்றியுள்ளார்.
# திரௌபதி முர்மு

## பணி

### ஆளுநர்

சார்கண்டின் முதல் பெண் ஆளுநர் இவராவார். ஒடிசாவிலிருந்து இந்திய மாநிலத்தில் ஆளுநராக நியமிக்கப்பட்ட முதல் பெண் மற்றும் பழங்குடித் தலைவர் இவர் ஆவார்.